19. ΑΝΑΓΚ. ΝΟΜΟΣ 572 της 23 Μαρτ./1 Απρ. 1937 Περί τροποποιήσεως των περί της πυρικαύστου ζώνης της πόλεως Θεσσαλονίκης κειμένων διατάξεων. Άρθρ.1.-(Μειούται η εκ παραχωρήσεως οικοπέδων οφειλή των εξοφλούντων ταύτην μέχρι 31 Μαρτ. 1938 και προβλέπεται η εκ των εισπραττομένων κατασκευή πολεοδομικών έργων). Άρθρ.2.-(Επιβάλλεται εφ’ άπαξ εισφορά κατά κυβ. μέτρον υπέρ του Δήμου Θεσσαλονίκης δια το κατασκευασθέν δίκτυον υπονόμων). Άρθρ.3.-(Αναστέλλεται μέχρι 1 Απριλίου 1939 η δίωξις προς είσπραξιν των οφειλομένων). Άρθρ.4.-1.Τα εκ των πλεονασμάτων της Κτηματικής Ομάδος καταβληθέντα ή καταβληθησόμενα ποσά, δι’ απαλλοτριώσεις ακινήτων, προς εφαρμογήν του ρυμοτομικού σχεδίου Θεσσαλονίκης, βαρύνουσι τα πλεονάσματα ταύτα, καθ’ ο μέρος εκ των κειμένων νόμων υπόχρεως προς αποζημίωσιν είναι ο Δήμος. 2.Η υποχρέωσις των παροδίων ιδιοκτητών προς αποζημίωσιν λόγω ρυμοτομίας, βαρύνουσα το ακίνητον, είναι απαιτητή παρά του εκάστοτε ιδιοκτήτου. 3.Δια το εκτός της πυρικαύστου ζώνης τμήμα της πόλεως Θεσσαλονίκης, εφ’ ου εφηρμόσθη το εγκεκριμένον σχέδιον, τα μετά την τακτοποίησιν και ενδεχομένως προσκύρωσιν παρακειμένων μη αρτίων οικοπέδων ή τμημάτων αυτών, προκύπτοντα άρτια οικόπεδα, βαρύνονται μεν με την κατά τας κειμένας διατάξεις αποζημίωσιν των ρυμοτομουμένων ή προσκυρουμένων οικοπέδων, δεν υποχρεούνται όμως εις την άμεσον καταβολήν ολοκλήρου του ποσού της αποζημιώσεως, αλλά ποσοστού αυτής, αναλόγως της εκτάσεως του όλου οικοπέδου και της εκτάσεως των ρυμοτομουμένων και προσκυρουμένων κατά τα δια Διατάγματος εφ’ άπαξ εκδιδομένου καθορισθησόμενα, του υπολοίπου καταβαλλομένου υπό του Δήμου δικαιουμένου να εισπράξη τούτο παρά των υποχρεών προς αποζημίωσιν, εντός δωδεκαετίας, κατά δόσεις, ατόκως, της πρώτης δόσεως ούσης απαιτητής μετά παρέλευσιν εξαετίας από της υπό του Δήμου γενομένης καταβολής, επιτρεπομένης και συμβιβαστικής συμφωνίας. Ο τρόπος εισπράξεως, ως χρονικά όρια αυτής εντός των ανωτέρω προθεσμιών και τα όρια της συμβιβαστικής συμφωνίας καθορισθήσονται δια του ανωτέρω Διατάγματος. Η καταβολή του κατά τ’ ανωτέρω ποσού γίνεται προς τον Δήμον, όστις και καταβάλλει την όλην αποζημίωσιν προς τους δικαιούχους. Εις εκτέλεσιν της άνω διατάξεως εξεδόθη το Β.Δ. 17/21 Οκτ. 1938 περί εκτελέσεως του Α.Ν. 572/1937. 4.Αι διατάξεις της παρ. 3 του παρόντος άρθρου, δεν ισχύουσιν, ουδ’ εφαρμόζονται επί τμημάτων της πόλεως, εφ ων εφηρμόσθη μεν το σχέδιον ρυμοτομίας μετά την δόμησιν αυτών, αλλ’ η δόμησις εγένετο αυθαιρέτως και κατά παράβασιν των κειμένων διατάξεων. Άρθρ.5.-(Ρυθμίζονται οικονομικαί σχέσεις μεταξύ Κτηματικής Ομάδος, Δήμου Θεσ/νίκης και Δημοσίου). Άρθρ.6.-1.Μετά την είσπραξιν των εις την Κτηματικήν Ομάδα οφειλομένων υπό των ιδιοκτητών, την εκ των προσόδων τούτων εκπλήρωσιν απασών των χρηματικών υποχρεώσεων της Κτηματικής Ομάδος και την απόφασιν περί διαθέσεως του υπολοίπου, κατά τας διατάξεις της παρ. 3 του άρθρ. 1 του παρόντος, η Κτηματική Ομάς διαλύεται. 2.Από της ισχύος του παρόντος, ουδεμία θεωρείται υφισταμένη απαίτησις χρηματική του Δήμου Θεσσαλονίκης και της Κτηματικής Ομάδος κατά του Δημοσίου, η της Κτηματικής Ομάδος κατά του Δήμου Θεσσαλονίκης και αντιστρόφως. 3.Η κατά τας διατάξεις του από 7 Νοεμ. 1935 Α. Νόμου «περί τροποποιήσεως των περί σχεδίου Θεσσαλονίκης διατάξεων» Επιτροπή, αποτελείται εκ του αρμοδίου Επιθεωρητού των Δημοσίων Έργων ως Προέδρου, του παρά τη Γενική Διοικήσει Διευθυντού της Διοικήσεως, του Δημάρχου Θεσσαλονίκης, του προϊσταμένου του Γραφείου Σχεδίου Θεσσαλονίκης, του Προέδρου του εν Θεσσαλονίκη Τμήματος του Τεχνικού Επιμελητηρίου και τριών ιδιοκτητών, ων οι δύο της πυρικαύστου ζώνης, οριζομένων υπό του Γενικού Διοικητού. 4.Εις την κατά τ’ ανωτέρω Επιτροπήν περιέρχεται η δικαιοδοσία τακτοποιήσεως των μετά την κατάργησιν της Επιτροπής του ν. 2633 υπολειφθεισών εκκρεμοτήτων εκδόσεως τίτλων ιδιοκτησίας κλπ., των προβλεπομένων υπό της περί σχεδίου Θεσσαλονίκης νομοθεσίας. Εν τη περιπτώσει όμως ταύτη, της Επιτροπής μετέΣελ. 523 - 157 Σχέδιο Πόλεως Θεσσαλονίκης 23.Ε.β.19 χει, προεδρεύων αυτής, εις των εν Θεσσαλονίκη Εφετών, οριζόμενος υπό του Προέδρου του αυτού Δικαστηρίου. 5.Η κατά τας διατάξεις του ν. 5369 αποζημίωσις των μελών της κατά τ’ ανωτέρω Επιτροπής καταβάλλεται εκ των πλεονασμάτων της Κτηματικής Ομάδος, δεν δύναται όμως να χορηγηθή δια πλείονας των τεσσάρων συνεδριών κατά μήνα, εν συνόλω δι’ αμφοτέρας τας κατά τας παραγράφους 3 και 4 του παρόντος συνθέσεις της Επιτροπής. 6.Το εκ των πλεονασμάτων της Κτηματικής Ομάδος αμειβόμενον προωπικόν δεν δύναται να αυξηθή πέραν του κατά την ισχύν του παρόντος νομίμως υπηρετούντος, έστω και αν ο αριθμός αυτού είναι κατώτερος του υπό των σχετικών διατάξεων προβλεπομένου. Το προσωπικόν τούτο είναι πάντοτε ημερομίσθιον, πλην των διπλωματούχων Μηχανικών, Αρχιτεκτόνων και Τοπογράφων, οίτινες εισί μεν και ούτοι έκτακτοι, αλλ’ επί μηνιαίω μισθώ. Μετά την διάλυσιν της Κτηματικής Ομάδος, το προσωπικόν τούτο απολύεται. 